
ဆ်ုဏေ၀်ႋသာအ်ုထာ် ယော၀်ႋထော၀်ႋဖောဟ်
ထိုဲ့သာယှာႋ အက်ဥပဒေ
ယော၀်ႋထော၀်ႋဖောဟ်ထိုဲ့သာယှာႋ အက်ဥပဒေသင့်ဃို၀် သာယှာႋဆ်ုဏေ၀်ႋသာဏှ်
အို၀်အ်ုမေံယာ့ထုက်သို၀်ဖှ်ေထ၀ေ့အ်ုလင်ႋဆေ၀်ႋလှ်။ ထံင်ပါသှ်ေယာ့ဆ်ုဏေ၀်ႋသာအ်ု
ထီးဖိုင် Statement of Rights [ပါသှ်ေယာ့ဆ်ုဏေ၀်ႋသာ] ယော၀်ႋထော၀်ႋဖောဟ်
ထိုဲ့သာယှာႋဟှင်ႋပါဆေ၀်ႋလှ်။ လိက်ၜိင်း၀ေ့ယို၀်ဆ်ုဏေ၀်ႋသာသယ်ဏှ်အို၀် ၜေဏး
သှ်ေမ်ုယ၀့်ဆ်ုဘာသာ့ခၠာင်သို၀်လ၀်ဖၠဟ်ထအ်ုအိင်းခ၀့်ဆေ၀်ႋလှ်။
လ၀်ဏဲပျာပါသှ်ေယာ့ဆ်ုဏေ၀်ႋသာအ်ုကျံင်
သြစတြေလျ ခါန်ႋပိုင်ကြိုင်ယို၀် ၜးဆာင့်ယော၀်ႋထော၀်ႋဖောဟ်ထိုဲ့သာယှာႋ ဥပဒေသယ်ဏှ်အို၀် အင်းလယ်ထင်း
၀ေ့ဆေ၀်ႋလှ်။ Aged Care Act 2024 [ယော၀်ႋထော၀်ႋဖောဟ်ထိုဲ့သာယှာႋ ဥပဒေ 2024] (အက်အ်ုသင့်) ဖိုင်ပါသှ်ေယာ့ ဆ်ုဏေ၀်ႋသာသယ်ပါဆေ၀်ႋလှ်။ ဆ်ုပါသှ်ေယာ့ယို၀် သြစတြေလျ ခါန်ႋပိုင်ကြိုင်ဏှ်အို၀်ထမာၜို၀်
ဖှ်ေ၀ေ့စေ၀်ယှယော၀်ႋထော၀်ႋဖောဟ်ထိုဲ့သာယှာႋဟှင်ႋဆ်ုဆောတ်ယော၀်လ်ုဖးဏှ်အို၀်ဆံင်သိုင့်၀ေ့ခါ့သာယှာႋဆ်ုဏေ၀်ႋသာဏှ်အို၀်လ၀်ဖၠဟ်ထဆေ၀်ႋလှ်။ ပါသှ်ေယာ့ဆ်ုဏေ၀်ႋသာယို၀် ဍေအှ်ဍးစူးထာ် ယော၀်ႋထော၀်ႋဖောဟ်
ထိုဲ့သာယှာႋဆ်ုဏေ၀်ႋသာလိက်ချုဂ်ဏှ်အို၀် 2025 ဏိင်းလာနို၀ေန်ဘာ 1 သင့်အို၀်မ်ုဆူ့ခေ၀်၀ေ့လှ်။
လ်ုဥပဒေသင့်ပါသှ်ေယာ့ဆ်ုဏေ၀်ႋသာဍုဂ်ဍုဂ်ပါင်ပါင်ဏှ်အို၀် လိက်ၜိင်း၀ေ့ယို၀်အ်ုထုက်အို၀်လ၀်ဖၠဟ်ထဆေ
၀်ႋလှ်ႋ။
ပါသှ်ေယာ့ဆ်ုဏေ၀်ႋသာယို၀် ဏ်ုဟှင်ႋမွာဲဏှ်သယ်လဲ
ပါသှ်ေယာ့ဆ်ုဏေ၀်ႋသာယို၀်လ်ုဏ်ု၀ေ့ယော၀်ႋထော၀်ႋဖောဟ်ထိုဲ့သာယှာႋဟှင်ႋဖိုင်ၜေဏ်ုဏင့်ဆာႋလ၀့်အဓိကအ်ုလင်ႋသို၀်အှ်ဟှင်ႋမ်ုမာၜို၀်ဖှ်ေ၀ေ့လှ်။ 
ဏ်ုအှ်အို၀်အ်ုဖင့်လဆ်ုဏေ၀်ႋသာသယ်အှ်ဆေ၀်ႋလှ်
· ၜးဆာင့်ဍေဏင့်ဆာႋအ်ုကျးဆ်ုဍောဟ်ထေံသယ်ဏှ်အို၀် ဏင့်ဆာႋလ၀့်ၜးခၠို၀်လင်ဆေ၀်ႋလှ်
· ဏ်ု၀ေ့ဆ်ုဍောဟ်ထေံသယ်ဏှ်အို၀်တုင်ႋတွယ်သီးမလ်ုကာ ၜးထုင်ႋဆ်ုယုဂ်ယာန်း
· ခၠို၀်လင်ဆ်ုဍောဟ်ထေံခါ့ ဏေ၀်ႋၜးလို၀့် ဆ်ုအ်ုထီးဍေ ဆ်ုထ္ၜာ
· လ၀်ဖၠဟ် ဏ်ုဆ်ုၜးသာ၊ဆ်ုၜးလို၀့်ဍေဆ်ုအဲဍို၀်
· ၜီးၜါ်ဟှံင် ၜးထုင်ႋဆ်ုယုဂ်ယာန်း
· ဟ်ုဆ်ုဃှီ့ဆ်ုလာဍေဏင့်ဆာႋပိုင်အ်ုဏာင်းဏှ်အို၀်ၜးထုင်ႋဆ်ုယုဂ်ယာန်း
· ဍေဟ်ုဃှာင်ႋဃှံင် အှ်ဆာတွယ်ကဲဆ်ု။ 
ဆ်ုဖံင်ဖၠေ၊ဆ်ုရုဲႋပိုင်ဍေဆ်ု ဖံင်းကိုင်
ဏ်ုအှ်အို၀်ဏင့်ဆာႋဆ်ုဍောဟ်ထေံသယ်ခၠို၀်လင်ကဲဟှံင်အ်ုဖင့်ဆ်ုလသယ်ဖင့်ခေါဟ် ဖံင်းကိုင်ကဲ၀ေ့ဆ်ုဏေ၀်ႋသာ
အှ်ဆေ၀်ႋလှ်
· မွာဲဆ်ုထ္ၜာယော၀်ႋထော၀်ႋဖောဟ်ထိုဲ့သာယှာႋဟှင်ႋ ဏ်ုမာဏေ၀်ႋခ၀့်မိင်လဲ
· ယော၀်ႋထော၀်ႋဖောဟ်ထိုဲ့သာယှာႋဟှင်ႋဆ်ုဆောတ်ယော၀်မွာဲပ၀်မ်ုဖှ်ေလင့်လဲ
· ဏ်ုစေ၀်ယှဍေ ဏင့်ဆာႋပိုင်ခြီခြာ့လ်ုဖး။
အေၜးလို၀့်အို၀် ဏ်ုခၠို၀်လင်ဆ်ုဍောဟ်ထေံခါ့ဏေ၀်ႋပိုင်ဆ်ုထ္ၜာကဲဆေ၀်ႋလှ်။
ဏ်ုအ်ုကျးဏှ်အို၀် လ်ုဏ်ုရုဲႋကျိုင်အ်ုခၠံင်ႋဖိုင်သာဏှ် အှ်အင်းပိုင်ကဲဆေ၀်ႋလှ်။ဏင့်ဆာႋဟှင်ႋကို၀်ဏင်ဏှ် သၞာသယ်
အှ်ကဲသီးမွာဲၜို၀်လှ်။ အ်ုဍံင်ဏှ် မၞီဟ်ဟှာင်ႋအ်ုကျး၊အှ်ၜုဂ်ထ၀ေ့ဆ်ုဆာတွယ်လ်ုဖး။
ၜးဟှ၀်ႋဍေဓ၀်ႋ နုက်လင်ဆံင်သိုင့်ပိုင်
ဏ်ုၜးလို၀့်၀ေ့ဆ်ုဆောတ်ယော၀်သယ်ဏှ်အို၀်သှ်ေယာ့ကဲဟှင်ႋ ၜးဟှ၀်ႋဍေဓ၀်ႋဟှံင်ၜးမွာဲ၀ေ့ဏေ၀်ႋပိုင်ဆ်ုယော၀်ႋ
ထောဟ်ဏာင်းဆေ၀်ႋလှ်။
ဆ်ုယော၀်ႋထောဟ်ဏာင်း၀ေ့ယို၀်ဏ်ုဟှင်ႋလ်ုအ်ုၜးက်ုကေ၀်၀ေ့အ်ုခၞံင်ႋကြိုဒ်မာဆေ၀်ႋလှ်။ အ်ုယို၀်ဏှ် အ်ုဖင်လအ်ု
ထီးသယ်ဏှ်အို၀်ကြိုဒ်ယုဂ်ယာန်း၀ေ့လှ်
· ဆ်ုဃှီ့ဍေ လင်ခါင့်အ်ုကျံင်
· ဏင့်ဆာႋဆ်ုတံင်ဏံင်းဍးခံင်သယ်ဍေဆ်ုၜးထုင်ႋဆ်ုဏာ ဆ်ုတံင်ဏံင်းဍးခံင်ဆ်ူ
· ၜေ dementia (ဆ်ုဆာ့ဆ်ုထံင်ဏာင်းဟှာဟှံင်) သို၀် ၜးဆာင့်ခေါဟ်နုက်ဆ်ုအှ်သာလ်ုဖး။
လ်ုၜးလို၀့်ခါ့ဏှ် ၜးလို၀့်ဆ်ုယော၀်ႋထော၀်ႋသယ်ဏေ၀်ႋပိုင်ကဲသီဂအှ်ဆေ၀်ႋလှ်။ ထံင်ဏှ် ဍို၀်ကံင်ယာႋဆ်ုယော၀်ႋ
ထိုဲ့ဍေထံင်အ်ုကျးထုက်ဆ်ုယော၀်ႋထိုဲ့သယ်ပါဆေ၀်ႋလှ်။
ဆ်ုၜီးၜါ်ဍေ ဆ်ုအ်ုလျာႋသာင်း
ဏ်ုအှ်အို၀်ဍေဂုဏ်ႋခ၀်ဍေဆ်ုယုဂ်ယာန်းဆာတွယ်၀ေ့ၜီးၜါ်ဟှင်ႋအ်ုလျာႋသာင့်အှ်ဟှံင်ၜးဟှ၀်ႋဍေဓ၀်ႋဆ်ုဆောတ်ယော၀်သယ်ဏေ၀်ႋပိုင်၀ေ့လှ်။
ထံင်ဏှ် ယော၀်ႋထော၀်ႋဖောဟ်ထိုဲ့သာယှာႋဟှင်ႋဆ်ုထ္ၜာဆ်ုဏေ၀်ႋသာသယ်ဏှ်
· အှ်ကှ်ေဍောဟ် ဍေထ္ၜာဖှ်ေဏ်ုဏင့်ဆာႋပိုင်အ်ုဏာင်း၊ဆ်ုဃှီ့ဆ်ုလာဍေ လင်ခါင့်အ်ုကျံင်
· ယုဂ်ယာန်းဏ်ု ဆ်ုတံင်ဏံင်းဍးခံင်၊ၜးထုင်ႋဆ်ုဏာသီးနုက်လင်ပါ
· သယ် ဆံင်သိုင့်ကဲ ဟှံင် ၜးဟှ၀်ႋဍေဏ်ုဆ်ုဏေ၀်ႋသာသယ်
· ဖံင်ဖၠေသၞာ၊ဆ်ုမာနုံ့ဏာဍေဆ်ုလ်ုပါတိင့်သယ်လှ်။
ဏ်ုယို၀်လ်ုအ်ုဖင့်လဆာႋသယ်အှ်အို၀်ယော၀်ႋထော၀်ႋဖောဟ်ထိုဲ့သာယှာႋဟှင်ႋဆ်ုဆောတ်ယော၀်သယ်ဏေ၀်ႋပိုင်၀ေ့လှ်
· လ်ုအ်ုကြိုဒ်ဆ်ုမာယူ့ယာႋ၊ဆ်ုသှ်ေၜး ဍေ ဆ်ုတံင်ဏံင်းဍးခံင်အှ်ဆ်ုမာဆောတ်ယော၀်ဆာႋ
· လံင်ပျုက်မာ ဆ်ုယော၀်ႋထော၀်ႋဖောဟ်ထိုဲ့သာယှာႋဟှင်ႋဥပဒေ ဖင့်လဆ်ုဆောတ်ယော၀်သယ်ဏေ၀်ႋပိုင်
၀ေ့လှ်။
ဏ်ုသာဖိုင် အေၜးထုင်ႋဆ်ုၜီးၜါ်လ်ုအှ်စါ်ၜို၀်၊လ်ုသှ်ေဏဲ၊မၞီဟ်ဟှာင်ႋဆ်ုမာဆောတ်ယော၀်ဆာႋ၊အ်ုဟှူ့ဟှာဆ်ုသှ်ေၜး
ဆာႋသယ်အှ်အို၀်မာဏေ၀်ႋဆ်ုထ္ၜာကဲလှ်။ ၜးဆာင့်သာယှာႋသယ်ဖင့်ခေါဟ် မ်ုပ်ုဍင်ဆ်ုဆံင်သိုင့်တ်ုဖၠးသယ်အေသှ်ေ
ယာ့ၜးသာအးအးအို၀်နုက်လင်ယော၀်ႋလ်ု Attorney-General’s website (အယ်ထ၀်နီ အ်ုမိင်မိင် ၀က်ဆိုဒ်) အို၀်လှ်။ 
ယုဂ်ယာန်းဏင့်ဆာႋအ်ုဟှာင်ႋအ်ုကျံင်း ဍေအ်ုထီးအ်ုထာင်
ဖှ်ေလင့်ဆ်ုဆောတ်ယော၀်ဆာႋသီးယို၀်
· ၜးယုဂ်ယာန်းဏင့်ဆာႋအ်ုဟှာင်ႋအ်ုကျံင်း
· ၜးပ်ုဍင်ဏင့်ဆာႋအ်ုကျံင်ဆ်ုပြိုင့်၊ၜေဏ်ုဆ်ုအှ်ဆံင်းအှ်ခၠာင့်ဍေခြီခြာ့စေ၀်ယှသယ်
· ပၠယ်တ၀်ဏ်ု လ်ုဖှ်ေလင့်ဏေ၀်ႋဏ်ုဏင့်ဆာႋအ်ုကျံင်ဆ်ုပြိုင့်ဏှ်အို၀်ဏ်ုၜးရုဲႋဖှ်ေ၀ေ့လှ်ႋၜေ့ဟှံင်ခေ၀်ဆာႋ၊သှ်ေဏဲ
သယ်။
ဏ်ုဆ်ုဏေ၀်ႋသာဍေဏ်ုဆံင်သိုင့်ဆ်ုဆောတ်ယော၀်အ်ုကျံင်ဆ်ုထံင်ဏာင်းဍေအ်ုထီးအ်ုထာင်သယ်ဏှ် မာဏေ၀်ႋပိုင်
၀ေ့လှ်ႋ။ ထံင်ဏှ် လုက်ထၠာ်သယ်သီးပါဆေ၀်ႋလှ်။
ၜးဟှ၀်ႋဍေဏ်ုဆ်ုအှ်သာ ဆ်ုဆာတွယ်ဟှာင်ႋ
ဏ်ုအှ်အို၀် ဆ်ုဏေ၀်ႋသာဏှ်
· ဍေဏးသှ်ေကဲအ်ုဍံင်ပ်ုင်မာဏေ၀်ႋအ်ုထီးအ်ုထာင်
· ပိုင်ဖှ်ေလင့်ဆ်ုတုင်ႋဆိုင့် အှ်၀ေ့လှ်။
လ်ုဏ်ုၜးသာဘာသာ့ဆ်ုခၠာင် လ်ုမွာဲၜး ဍေ ဆာတွယ်ဆ်ုအ်ုခၠံင်ႋ ပိုင်လ၀်ကဲ၀ေ့လှ်။ အေၜးလို၀့်အို၀် ခၠယ့်ဆ်ု၊ဆ်ုဆင်း
ထိုဲ့ကဲဆ်ုဆာတွယ်ခြီခြာ့လ်ုဖးဏှ်အို၀် ဆံင်သိုင့်ကဲလှ်။
ဏ်ု၀ေ့ယို၀်ဏ်ုဟှင်ႋလ်ုၜးတ်ုကေ၀်၀ေ့အ်ုခၠံင်ႋဖိုင်သာဏှ်အို၀်ဖှ်ေဆ်ုမာဆောတ်ယော၀်ဆာႋဍေဖှ်ေထ္ၜာဆ်ုမာဆိုင်ဆာႋသယ်ဏှ်အို၀်သီးဍးခံင်ပိုင်၀ေ့လှ်။ အ်ုယို၀်ဏှ် ဏ်ုဟှင်ႋမ်ုလ၀်ၜးသာဍးခံင်လ်ုအ်ုၜးတ်ုကေ၀်ထုက်ခါ့ဏှ်ဆေ၀်ႋလှ်။
ဆ်ုကးဆ်ုဟှယ်သယ်ဏှ်အို၀် ဖၠဲဟှံင်ခၠီု၀်ဏဲပျာၜးၜးဟှ၀်ႋဟှ၀်ႋကဲဟှင်ႋဆ်ုထ္ၜာ
ဏ်ု၀ေ့ဆ်ုဖှ်ေထဆ်ုထ္ၜာမ်ုယော၀်ခွါႋသာယှာႋၯင်ႋဆ်ုဆောတ်ယော၀်လ်ုဖးဖိုင်ဆ်ုကးဆ်ုဟှယ်အေအှ်အို၀်ဖင့်လဆ်ုဏေ၀်ႋသာသယ်အှ်၀ေ့လှ်
· ဏ်ုဖှ်ေဆ်ုဆောတ်ယော၀်ဆာႋအှ်အို၀်သီးဆ်ုမာၜို၀်ဏေ၀်ႋကဲဆ်ု
· ၜးသာမဲဆ်ုလ်ုအှ် လ်ုမွာဲၜး မ်ုၜးသာမဲဆ်ုမ်ုဖှ်ေဆ်ုမးလ်ုအှ် ပ်ုစုဂ်ကဲဆ်ု
· ဏ်ုပ်ုစုဂ်ဆ်ုသယ်အ်ုဟှင်ႋဖၠဲဟှံင်ၜးဟှ၀်ႋ၀ေ့ဆ်ုအင်းတာင်ဖှ်ေသယ်ဏေ၀်ႋထင်းကဲဆ်ု။
မၞီဟ်ဍေအ်ုဃှာင်ႋဃှံင် ဆ်ုဆာတွယ်ဆ်ုဍေ ဆ်ုထ္ၜာ
ဏ်ုဆ်ုဏေ၀်ႋသာသယ်ဏှ်အို၀် ဏးသှ်ေဟှင်ႋ၊ခၠို၀်လင်ဆ်ုဍောဟ်ထေံ လ်ုမွာဲၜး မ်ုခၠို၀်ဏဲဆ်ုပ်ုစုဂ်ဟှင်ႋ ဆ်ုမာၜို၀်ၜးလို
၀့်ကဲ၀ေ့လှ်။ ဏ်ု၀ေ့ယို၀်ဖံင်ဖံင်ဖၠေဖၠေဟှံင်ခေ၀်ဆာႋလ်ုဟှာ လ်ုမွာဲၜး လ်ုရုဲႋကျိုင်ထအ်ုဟှူ့ဟှာလ်ုဟှာအှ်အို၀်မာဏေ
၀်ႋပိုင် ဆ်ုမာၜို၀်အှ်၀ေ့လှ်။
ဏ်ု၀ေ့ယို၀် ဏ်ုဟှံင်ခေ၀်ဆာႋလ်ုမွာဲၜး ဍေမာၜို၀်ထ္ၜာဖှ်ေဆာႋဏှ် လ်ုဏ်ုၜးသာအ်ုခါ့လ်ုမိင်မိင်အို၀်ဆာတွယ်လ၀်ခၠာင်
ပိုင် အှ်၀ေ့လှ်။
ဖှ်ေဆ်ုဆောတ်ယော၀်ဆာႋသယ်ယို၀် ဏ်ုဟှင်ႋအ်ုကွာဍောဟ်အှ်ဆာႋသယ်ဏှ်အို၀်ကြိုဒ်ၜးယုဂ်ယာန်းဆေ၀်ႋလှ်။ အ်ုဍံင်ဏှ် မော၀်ႋဖောဟ်လ်ုစုဂ်၊ထီသို၀်သယ်ဍေယော၀်ႋခွါႋဆာ/လ်ုဖး။
ဏ်ုယို၀် ဍေအ်ုဖင့်လဆာႋသယ်ဆာတွယ်အှ်အင်းပိုင် အှ်၀ေ့လှ်
· ဏ်ုအ်ုဟှင်ႋအ်ုကွာဍောဟ်ဆာႋလ်ုဖး
· ဏ်ုဃှာင်ႋဃှံင်၊ဆ်ုအှ်ယှူးအှ်ၜါဆ်ု လ်ုမွာဲၜး ၜးဆာင့်ဆ်ုဃှီ့ဆ်ုလာဟှယ်ဖၠူႋဟှယ်၀ါဆ်ုသယ်ဖိုင်နုက်လင်ပါဆ်ု
· ဏ်ုၜူးလင်ထ ဆ်ုဖောဟ်ဆ်ုဃှာႋလ်ုဖး။
ဆိုဒ်ဍေ၀်ၜံင်မူ့လာ ဍေ တ၀်ရီး ထီ့ထကာင်ဖာ ကၠော၀်ဖောဟ်ဆာႋ (Aboriginal and Torres Strait Islander) ဆိုဒ်သယ်ယို၀်အ်ုသီး၀ေ့အ်ုဃှာင်ႋဃှံင်၊ ထီ့ခါန်ႋဍေကၠော၀်မူ့လာအို၀်အှ်အင်းဆာတွယ်ပိုင်၀ေ့လှ်။
ဏ်ုဆ်ုဏေ၀်ႋသာသယ်ဏှ်အို၀်မ်ုပ်ုဍင်ဟှင်ႋမ်ုမာၜေသှ်ေလဲ
ဏ်ုဟှင်ႋဖှ်ေဆ်ုမာဆောတ်ယော၀်ဆာႋသယ်ယို၀်ဆ်ုပါသှ်ေယာ့ဆ်ုဏေ၀်ႋသာသယ်ဏှ်အို၀်ဏးသှ်ေ၀ေ့ဟှံင်ၜးလံင်ပျုက်မာဆေ၀်ႋလှ်။ အေမွာဲလ်ုလံင်ပျုက်မာ၀ေ့အို၀်လ်ု ပ်ုစုဂ် ဆ်ုဟ်ုဍောဟ်အှ်အို၀် ပ်ုစုဂ်ကဲ၀ေ့လှ်။
ပ်ုစုဂ်ဆ်ုဏှ်အို၀် လ်ု လီကျံင်း၊ဍေလီဍုံခၠာင် လ်ုမွာဲၜး ဍေလိက်သီး ပ်ုစုဂ်၀ေ့ကဲလှ်။ Aged Care Quality and Safety Commission [ယော၀်ႋထိုဲ့သာယှာႋလျာသာင်း ဍေဆ်ုၜီးၜါ်က၀်မ်ုယှေန်၀က်ဆိုဒ်] ၀က်ဆိုဒ် အို၀်နုက်လင်
ယော၀်ႋကဲလှ်။
ပ်ုစုဂ်ဆ်ုခါ့ ဏ်ုအေၜးလို၀့်ဆ်ုမာၜို၀်အို၀် လ်ုမွာဲၜးမ်ုအင်းဃှူ့အ်ုထီးအ်ုထာင်ဟှင်ႋ Older Persons Advocacy Network (OPAN) အို၀်ဍေ 1800 700 600 ကို၀်လီဍုံခၠာင်ကဲလှ်။
OPAN အို၀်အ်ုဃှိုဲလ်ုအှ်၊လင်ဆင့်ဖံင်ဖၠေဟှံင် အှ်ကှ်ေၜီးၜါ်ထဟှံင်ခေ၀်ဆာႋအှ်ဟှံင်ဏ်ုဟှင်ႋမာၜို၀်ကဲ၀ေ့လှ်။
ၜေဥပဒေသင့်သို၀်ပါသှ်ေယာ့ဆ်ုဏေ၀်ႋသာဍုဂ်ဍုဂ်ပါင်ပါင်
အ်ုဖင့်လယို၀် လ်ုဥပဒေအ်ုသင့်၀ေ့ အ်ုဆုဂ် 23 ပါသှ်ေယာ့ဆ်ုဏေ၀်ႋသာ ဏှ်အို၀်ဍုဂ်ဍုဂ်ပါင်ပါင်လ၀်ဖၠဟ်ထဆေ
၀်ႋလှ်။
ဆ်ုဖံင်ဖၠေ၊ဏင့်ဆာႋလ၀့်ဍောဟ်ထေံကဲဆ်ု၊ဖှ်ေဟှာင်ႋဆင်းဃှံင့်ဆ်ု၊ရုဲႋကျိုင်ပိုင်ဆ်ု
	(1)	မၞီဟ်လ်ုဟှာဃှင်ႋယို၀် အ်ုဖင့်လဆ်ုဏေ၀်ႋသာသယ်အှ်၀ေ့လှ်
	(a)	ဏင့်ဆာႋလ်ုဟှာဃှင်ႋ၀ေ့ယို၀်ဏင့်ဆာႋအ်ုကျးဖင့်ခေါဟ် ထံင်ဟှဆ်ုအှ်၀ေ့ဆ်ုဍောဟ်ထေံသယ်
ဏှ်အို၀်ဏင့်ဆာႋလ၀့်ရုဲႋကျိုင်ဍောဟ်ထေံဆ်ုသယ် ဆ်ုဏေ၀်ႋသာအှ်၀ေ့လှ်ႋ
	(i)	ဏင့်ဆာႋဟှင်ႋပါဟှုင်ႋပၠယ်တ၀်ယော၀်ႋထော၀်ႋဖောဟ်ထိုဲ့သာယှာႋဟှင်ႋဆ်ုဆောတ်ယော
၀်သယ်ဏှ်အို၀်မာဏေ၀်ႋဆံင်သိုင့်ဟှင်ႋ
	(ii)	ဆ်ုမာဆောတ်ယော၀်သယ်ဏှ်အို၀် ၜေသို၀်၊ၜေအ်ုခါ့ဖိုင် မွာဲပ၀်မ်ုဖ်ုအို၀်လဲဏှ်ဍောဟ်ထေံ
ဟှင်ႋ
	(iii)	ဏင့်ဆာႋစေ၀်ယှဟှာင်ႋဍေဏင့်ဆာႋပိုင်ခြီခြာ့ဏှ်အို၀်စီရေင့်အင်းတာင်ဟှင်ႋ
	(b)	အေၜးလို၀့်အို၀်ခၠို၀်လင်ဆ်ုဍောဟ်ထေံကဲဟှင်ႋဍေ ဏင့်ဆာႋဆ်ုဍောဟ်ထေံသယ်ဏှ်အို၀်ၜးထုင်ႋ
ယုဂ်ယာန်းကဲဟှင်ႋ
	(c)	မာဏေ၀်ႋဏင့်ဆာႋသၞာ၊ဏင့်ဆာႋအ်ုကျးအ်ုသၞုဂ်၊နုက်လင်ပါမၞီဟ်ဟှာင်ႋဍေ ဍုဂ်ဍျာအဲဆိုင့်ဆ်ု၊ၜး
ဆာင့်လိင်လ်ုခ၀့်ဆ်ုဆာတွယ်ဆ်ုသယ်ဏှ်အို၀်။
ဃှိုဲ့ၯှံင်မ၀့်မှ် ပိုင်နုက်လင်ဆံင်သိုင့်ကဲ
	(2)	မၞီဟ်လ်ုဟှာဃှင်ႋယို၀်အ်ုဖင့်လဆ်ုသယ်ဏှ်အို၀်ဃှိုဲ့ဟှံင်မ၀့်မှ်နုက်လင်ဆံင်သိုင့်ကဲဟှင်ႋ
	(a)	လ်ုဟှာဃှင်ႋဟှင်ႋဆ်ုထ္ၜာသာယှာႋဆ်ုဆောတ်ယော၀်ၜးလို၀့်သယ်ဏှ်အို၀် ထောဟ်ဏာင်းဆ်ုလ်ု
မွာဲၜးထောဟ်ဏာင်းထာင်ဆ်ုၜေအ်ုဖင့်လသို၀်ဆ်ုဏေ၀်ႋသာအှ်ဆေ၀်ႋလှ်
	(i)	ၜေ့ဆ်ုဃှီ့လာၜီးၜါ်သာထံင်ဟှံင်ၜးဟှ၀်ႋ ဍေဆ်ုဃှီ့လာဆ်ုဍးခံင်သယ်ဏှ်အို၀်ဏးသှ်ေကၠ်ုခၠင့်
ဟှံင်ၜေင်ထာင်ကဲဟှင်ႋၜးထ္ၜာအင်းတာင်ဆေ၀်ႋလှ်
	(ii)	dementia (ဆ်ုဆာ့ဆ်ုထံင်ဏာင်းဟှာဟှံင်) လ်ုမွာဲၜး အ်ုဟှူ့ဟှာၜးဆာင်ဆ်ုသှ်ေယာ့ဏးသှ်ေ
ဟှာဟှံင်ဆာႋသယ်ဟှင်ႋလ်ုကြိုဒ်ကဲယ၀့်ဏှ်ၜးအင်းတာင်ဖှ်ေ၀ေ့လှ်
	(b)	အေၜးလို၀့်အို၀်ဆ်ုၜးထုင်ႋဆာ့သယ်ကံင်ယာႋဟှင်ႋဆ်ုယော၀်ႋခွါႋဆ်ုဍေအ်ုကျးလင်ခါင့်ထုက်အ်ု
ဆင့်ယော၀်ႋခွါႋဆ်ုသယ်ဏှ်အို၀်ၜးဖှ်ေ၀ေ့လှ်။
လျာႋသာင်းအှ်ဟှံင်ၜီးၜါ်၀ေ့ဆ်ုထ္ၜာသာယှာႋဆ်ုဆောတ်ယော၀်လ်ုဖး
	(3)	လ်ုဟှာဃှင်ႋယို၀်အ်ုဖင့်လဆ်ုဏေ၀်ႋသာသယ်အှ်၀ေ့လှ်ႋ
	(a)	ၜးထုင်ႋဆာတွယ်ဍေဂုဏ်ခ၀်ယုဂ်ယာန်းဆ်ုဟှင်ႋ
	(b)	ၜီးၜါ်ဟှံင်ဃှိုဲ့ဟှံင်ၜးဟှ၀်ႋဍေဓ၀်ႋဆ်ုဆာတွယ်လင်ဆင့်လ်ုအှ်သယ်ဏေ၀်ႋကဲဟှင်ႋ
	(c)	ဏင့်ဆာႋပိုင်အ်ုဏာင်း၊ဆ်ုဃှီ့လာ၊,ဘာသာ့၊ သုင်းသာဟှာင်ႋဍေ လ်ုၜးဍံင်ကာင်ဖာသယ်ဏှ်အို၀်အှ်
ကှ်ေလူႋဃှိုဲဟှံင်ၜးထုင်ႋဆ်ုထ္ၜာဟှင်ႋ
	(d)	ဆ်ုဖှ်ေထ္ၜာယော၀်ႋခွါႋသာယှာႋဟှင်ႋဆ်ုဆောတ်ယော၀်သယ်ဏှ်အို၀်လ်ုဟှာဃှင်ႋဟှင်ႋ
	(i)	ၜေ့ဆ်ုဃှီ့လာၜီးၜါ်သာထံင်ဟှံင်ကြိုဒ်ၯေ၀်၀ေ့ဏးသှ်ေသာၜးထာ်အှ်သယ်ၜေင်ဟှေ၀်ဟှင်ႋ
ဖှ်ေပြိုင့်ဆ်ု
	(ii)	ဖှ်ေလင့်ဍေဖံင်းစို၀်ထုဂ်ကဲအ်ုဍံင်ဏှ်
	(iii)	လ်ုအ်ုကြိုဒ်ပညာအ်ုဆင့်၊ဆ်ုသှ်ေဖၠဲဍေဆ်ုတံင်ဏံင်းဍးခံင်အှ် သာယှာႋသယ်ယော၀်ႋခွါႋဟှင်ႋ
ဆ်ုဆောတ်ယော၀်ဆာႋသယ်ဖှ်ေကဲဟှင်ႋ။
	(4)	မၞီဟ်လ်ုဟှာဃှင်ႋယို၀်ဆ်ုဏေ၀်ႋသာအှ်၀ေ့လှ်
	(a)	ဆ်ုဖံင်းဆံင်းဆ်ုအ်ုမိင်မိင်၊မၞီဟ်ဂုဏ်ခ၀်လင်ဖိုဟ်ကဲ၀ေ့ လ်ုမွာဲၜး လ်ုၜးဍံ-င်ဍေဟ်ုမၞီဟ်ဆာတွယ်ဆ်ု၊
မာဏေ၀်ႋအ်ုၜၠဲ၊ဆ်ုလ်ုပါတိင့်၊အင်းမိုင့်ဆံင်းဆ်ု၊ဆ်ုဆံင်သိုင့်တ်ုဖၠး လ်ုမွာဲၜး ၜးဆာင့်လိင်လ်ုခ၀့်လ်ု
ကြိုဒ်ဟှယ်၀ါဆ်ုသယ်အို၀်ဖံင်ဖၠေပိုင်၀ေ့လှ်
	(b)	ၜေ့ဥပဒေယို၀်မာဏာင်းထ ဖှ်ေဆ်ုမာဆောတ်ယော၀်ဆာႋဖင့်ခေါဟ်ဍေဆ်ုၜးလို၀့်ၜးဟှ၀်ႋ၀ေ့
လျာသာင်းထ၀့်ဟှံင်ၜီးၜါ်၀ေ့ဆ်ုထ္ၜာသာယှာႋဆ်ုဆောတ်ယော၀်သယ်ဏေ၀်ႋပိုင်၀ေ့လှ်။
ဆ်ုထံင်ဏာင်း	အ်ုအ်ုကာင် 3ဖိုင် ဆုဂ်4 လင်ႋဍာ 1ဖိုင်မာဏာင်းထ၀ေ့ဖှ်ေဆ်ုဆောတ်ယော၀်ဆာႋဖ
င့်ခေါဟ် ခၠို၀်ဏာင်းထပၞံင့်သယ်ဏှ်အို၀်လ၀်ဖၠဟ်ထဟှံင်ထံင်ဏှ် ၜးဆာင့်ဖံင်းဟှုင်ႋမာ
ဏာင်းထအ်ုခၠံင်ႋသၞော၀့်ဍေဆ်ုကဲထင်းသယ်ဏှ်အို၀်ၜးဆာင့်စီရေင့်အင်းတာင်ဆ်ုၜးလို၀့်သယ်သီးပါဆေ၀်ႋလှ်ႋ။
ဆ်ုယုဂ်ယာန်းဏင့်ဆာႋအ်ုကျံင်ဍေဆ်ုပြိုင့်
	(5)	မၞီဟ်လ်ုဟှာဃှင်ႋဖိုင်ဏင့်ဆာႋလ်ုဟှာဃှင်ႋဆ်ုၜီး
	(a)	ၜါ်ဏှ်ၜးယုဂ်ယာန်းဟှံင်
	(b)	ဏင့်ဆာႋဆ်ုပြိုင့်သယ်ဏှ်ပ်ုဍင်ပိုင်၀ေ့လှ်။
	(6)	မၞီဟ်လ်ုဟှာယို၀် ဏင့်ဆာႋဆ်ုဏေ၀်ႋသာဍေ လ်ုဥပဒေ၀ေ့သို၀်ဏေ၀်ႋထ ယော၀်ႋခွါႋသာယှာႋဆ်ုဆော
တ်ယော၀်သယ်ဍေလုက်ထၠာ်သယ်အ်ုကျံင်ဆ်ုမာဏာင်းအ်ုထီးအ်ုထာင်သယ်အင်းကိင်ပိုင်၀ေ့လှ်ႋ။
မာဏေ၀်မၞီဟ်အ်ုထာ်ဆ်ုဆာတွယ်ဍေဆ်ုကးဆ်ုဟှယ်ဏှ်အို၀်လ်ုသာမဲမ်ုဖှ်ေဆ်ုမးပိုင်ခၠို၀်ဏဲပျာ
	(7)	မၞီဟ်လ်ုဟှာယို၀်အ်ုဖင့်လဆ်ုဏေ၀်ႋသာသယ်အှ်ဆေ၀်ႋလှ်
	(a)	လ်ုခၠို၀်ဏာင်းထဆ်ုဆောတ်ယော၀်ဆာႋယို၀်ဖှ်ေဆ်ုဆောတ်ယော၀်ဖင့်ခေါဟ်ဆ်ုကးဆ်ုဟှယ်အေ
ကဲထင်းအို၀်ဏေ၀်ႋပိုင်ဖၠဟ်ပြင်ဆ်ုဆာဃှာဍေဆ်ုထ္ၜာ
	(b)	ၜးဆာင့်ဏင့်ဆာႋဏေ၀်ႋထဆ်ုဆောတ်ယော၀်ဏှ် ဍးစူးထာ်အ်ုခၠံင်ႋဖိုင်သာဏှ်ပ်ုစုဂ်ပိုင်ဟှံင်ပ်ုစုဂ်
၀ေ့ၜေ့ဏှ်ဟှင်ႋလ်ုသာမဲၜးထုင်ႋဆ်ုမးပ်ုစုဂ်ကဲပိုင်။
	(8)	မၞီဟ်လ်ုဟှာယို၀်ဍေဏင့်ဆာႋအဲဍို၀်ဘာသာ့ဆ်ုခၠာင်လ်ုမွာဲၜးဆ်ုဆာဃှာအ်ုခၠံင်ႋဖိုင်သာဏှ်အို၀်ဆာတွယ်
ပိုင်ဟှံင်အေၜးလို၀့်အို၀်ဍေခၠယ့်ဖှ်ေဆာႋဆာတွယ်ဟှင်ႋဆ်ုထ္ၜာခြီခြာ့သယ်ဆံင်သိုင့်ပိုင်၀ေ့လှ်။
	(9)	မၞီဟ်လ်ုဟှာယို၀်အ်ုဖင့်လဆ်ုဏေ၀်ႋသာသီးအှ်ဆေ၀်ႋလှ်
	(a)	လ်ုခၠို၀်ဏာင်းထဆ်ုဆောတ်ယော၀်ဆာႋအှ်အို၀်ဖှ်ေဆ်ုဆောတ်ယော၀်ဖိုင်ဆ်ုကးဆ်ုဟှယ်အေကဲ
ထင်းအို၀်ဏေ၀်ႋပိုင်၀ေ့ဖၠဟ်ပြင်ဆ်ုဆာဃှာဍေ ဆ်ုထ္ၜာ
	(b)	ၜးဆာင့်ဍေဏင့်ဆာႋဏေ၀်ႋဆ်ုဆောတ်ယော၀်ဏှ်ဖံင်းစူးခၠုဂ်ဆံင်သိုင့်ကဲအ်ုခၠံင်ႋဖိုင်သာဏှ်ပ်ုစုဂ်
ကဲဟှံင်ပ်ုစုဂ်ၜေဏှ်လ်ုၜးသာမဲ ပ်ုစုဂ်ဆ်ုကဲ
	(c)	ဏင့်ဆာႋပ်ုစုဂ်ဆ်ုဏှ်အို၀်အ်ုခါ့ခၠုဂ်ၜးၜးဟှ၀်ႋဟှ၀်ႋတုင်ႋအင်းတာင်ဖှ်ေ။
ဟှံင်ခေ၀်ဆာႋ၊အ်ုကွာဍောဟ်ဆာႋဍေမၞီဟ်ဟှာင်ႋဆာတွယ်ဆ်ုလ်ုဖး
	(10)	မၞီဟ်လ်ုဟှာယို၀်ဏင့်ဆာႋရုဲႋကျိုင်ထဟှံင်ခေ၀်ဆာႋဖၠုံဟှူ့ဟှာလ်ုဟှာ၀ေ့ဆ်ုထ္ၜာဏှ်အို၀်ဏေ၀်ႋပိုင်၀ေ့လှ်
။ဆ်ုထ္ၜာ၀ေ့ဏှ်လ်ုအ်ုပုဒ်ပါဏင့်ဆာႋဆ်ုဏေ၀်ႋသာဏှ်အို၀်ဏးသှ်ေဟှင်ႋ လ်ုမွာဲၜး ဆံင်သိုင့်ဟှင်ႋ၊ဏင့်
ဆာႋဆ်ုဍးဏှ်အို၀်လ၀်ဖၠဟ်ဟှင်ႋ၊ဏင့်ဆာႋအ်ုကျးအို၀်ဆ်ုဍောဟ်ထေံသယ်ခၠို၀်လင်ဟှင်ႋဍေဆ်ုပ်ုစုဂ်လသယ် လ်ုမွာဲၜးဆ်ုဖှ်ေကုင်းသယ်ဖှ်ေကုင်းဆ်ုသီးပါဆေ၀်ႋလှ်။
	(11)	မၞီဟ်လ်ုဟှာယို၀်ဏင့်ဆာႋဟှင်ႋအ်ုကွာဍောဟ်ဆာႋ-ဘောသ်ႋထိုဲ့ဆာႋ၊ဟှယ်ဍးခံင်ဆာႋဍေ ဆ်ုသုဂ်ထျာႋ အှ်ဆောတ်ယော၀်ဆာႋ နုက်လင်ပါအ်ုဆုဂ်ကၞင့်ဏှ်အို၀်ပါဟှုင်ႋဟှံင်ပိုင်တုင်ႋဆ်ုယုဂ်ဃာန်းဆေ၀်ႋလှ်။
	(12)	မၞီဟ်လ်ုဟှာယို၀်ဏင့်ဆာႋသာအေအှ်အို၀်ဍေအ်ုဖင်လဆာႋသယ်ဆာတွယ်ဆ်ုဏှ်အို၀်
	(a)	ဏင့်ဆာႋအ်ုကျးအို၀် အ်ုကွာဍောဟ်လ်ုမွာဲဆာႋဍေၜူးဟှိင်းထာ်ဆ်ုဖောဟ်ဆ်ုဃှာႋလ်ုဖးဆာကၠ်ုခါ့
ဏင့်ဆာႋအှ်အင်းလင်ႋအို၀်မော၀်ႋဖောဟ်လ်ုစုဂ်သယ်၊ထီသို၀်သယ်၊ဆ်ုဆောတ်ယော၀်ဆာႋသယ်လ်ုမွာဲၜးဟ်ုမုဲဟှူ့ဟှာသယ်ၜီးၜီးၜါ်ၜါ်ဟှယ့်ဍးခံင်ကဲဆ်ုဍေမော၀်ႋဖောဟ်လ်ုစုဂ်သယ်၊ထီသို၀်သယ်အှ်အို၀်လေ၀်ဍးခံင်ကဲသီးပါဆေ၀်ႋလှ်
	(b)	ဍေဏင့်ဆာႋ၀ေ့မၞိဟ်ဃှာင်ႋဃှံင်သယ်ဆာကၠ်ုကဲဆ်ု၊ဆာကၠ်ုၜေဏှ်ခါ့ဂမၠိုင်ႋအ်ုကျး၊ဆ်ုအှ်ယှူးသာ၊ဆ်ု
ဃှီ့ဆ်ုလာ၊ဘာသာ့ၯာင်ႋ၊သုင်းသာဟှာင်ႋဍေၜးဆာင့်အှ်အင်းဟှယ်၀ါဆ်ုဖိုင်နုက်လင်ကဲသယ်ပါဆေ၀်ႋလှ်
	(c)	ဏင့်ဆာႋ၀ေ့မၞီဟ်ဃှာင်ႋဃှံင်၊ဖိ့ဖူ့ဟှင်းခေါဟ် ဍေကၠော၀်ဟှိင်းသယ်ဆာကၠ်ုကဲ။
	(13)	မၞီဟ်လ်ုဟှာဘို၀်ဏင့်ဆာႋရုဲႋကျိုင်ထဟှံင်ခေ၀်ဆာႋလ်ုဟှာလ်ုမွာဲၜးၜးဆာင့်ဆ်ုပိုင်ကြိုင်အ်ုရွာဲခၠို၀်ဏာင်း
ထ၀ေ့ မၞီဟ်လ်ုဟှာဏှ်အို၀်ထံင်ဏင့်ဆာႋရုဲႋကျိုင်၀ေ့အ်ုခါ့ဏှ်ဍးခံင်ကဲ၀ေ့လှ်။

